section_heading: Otkrivanje Egipta tijekom 17. i 18. stoljeća
paragraph_text: Osamnaesto stoljeće obilježeno je sve većim zanimanjem za Egipat. Ostavština predsjednika britanskog Kraljevskog Društva Sir Hansa Sloana (1753.), sa zbirkom egipatskih starina, postala je temeljem suvremenog Britanskog muzeja u Londonu. Britanac James Bruce objavio je 1790. godine knjigu s crtežima egipatskih građevina Travels to discover the source of the Nile.